በአቶ ጌታቸው አሰፋ መዝገብ የሚጠሩት ተከሳሾች ያቀረቡትን የዋስትና መብት ፍርድ ቤቱ ውድቅ አደረገው
በሰብዓዊ መብት ጥሰት ወንጀል ክስ የቀረበባቸው እና በአቶ ጌታቸው አሰፋ መዝገብ የሚጠሩት ተከሳሾች ያቀረቡትን የዋስትና መብት ይከበርልን ጥያቄ የፌዴራሉ ከፍተኛ ፍርድ ቤት ልደታ ምድብ አንደኛ ወንጀል ችሎት ውድቅ አደረገው፡፡አቶ ጌታቸው አሰፋን ጨምሮ ባልተያዙት 4 ተከሳሾች ፌዴራል ፖሊስ መጥሪያ አለማድረሱን ተከትሎ በአድራሻቸው አፈላልጎ መጥሪያ እንዲያደርሳቸው ለሁለተኛ ግዜ ችሎቱ በድጋሜ ትዕዛዝ ሰጥቷል፡፡የፌዴራል ከፍተኛ ደረጃ ፍርድ ቤት 1ኛ ወንጀል ችሎት በድጋሚ ትዕዛዝ የሰጠው ሚያዚያ 30 በተሰጠው ትዕዛዝ መጥርያው ከፍርድ ቤት ወጪ ባለመሆኑ ነው።አሁን ግን ፍርድ ቤቱ የፌዴራል ፖሊስ መጥሪያውን ባሉበት እንዲያደርስ ጠቅላይ አቃቢ ህግም ጉዳዩን እንዲከታተል ትዕዛዝ ሰጥቷል።የዚህን ውጤት ለመጠባበቅና በሌሎች ጉዳዮች ላይ ትዕዛዝ ለመስጠት ፍርድቤቱ ለግንቦት 16 ተለዋጭ ቀጠሮ ሰጥቷል ፡፡ 